Fernández Caravera, que naciera nel barriu avilesín de La Texera'l 13 de xunetu de 1887 y morriera na mesma ciudá'l 9 de marzu de 1983, xuncióse, no  profesional, al mercáu testil (heredó la firma Los Telares, que fundare so pá) y, no creativo, a les aficiones teatrales, anque tamién dexó una montonera de poesíes y dos noveles (Mayita y La forastera), asoleyaes como folletones por entregues na prensa local, nel mesmu centenariu diariu onde diose a conocer en 1908 col cuentu Los pajaritos sabios. Pa les revistes y periódicos del so conceyu ufrió Caravera munches collaboraciones, nes que prodigó seudónimos como Loy de la Cabornia, El Duende de la Luneta, Pinón de la Pata Curtia, Pepe Rivero, Loy de la Texera, Paquito Candil, Canutito, Xuaco Bonielles o Un Gaitero de la Reserva .